Diari Oficial de la Generalitat Valenciana


Sumari del DOGV 5309, del 24-07-2006 (2006/8904)

RESOLUCIÓ de 17 de juliol de 2006, de la presidenta de la Junta Qualificadora de Coneixements de Valencià, per la qual es fan públiques les llistes de resultats provisionals de les proves extraordinàries de grau elemental i mitjà de coneixements de valencià.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5309

Data del DOGV
:   24-07-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/8904


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 17 de juliol de 2006, de la presidenta de la Junta Qualificadora de Coneixements de Valencià, per la qual es fan públiques les llistes de resultats provisionals de les proves extraordinàries de grau elemental i mitjà de coneixements de valencià. [2006/8904]  
Per Resolució de 12 d'abril de 2006, de la Secretaria Autonòmica de Cultura i Política Lingüística, van ser convocades les proves extraordinàries per a l'obtenció de certificats oficials administratius de coneixements de valencià, que expedix la Junta Qualificadora de Coneixements de Valencià (DOGV núm. 5.250, de 3 de maig de 2006). Segons la disposició final, als aspectes relatius a la prova se'ls aplicarà el que disposa la Resolució de 24 de febrer de 2006, de la Secretaria Autonòmica de Cultura i Política Lingüística, per la qual foren convocades les proves per a l'obtenció dels certificats oficials administratius de coneixements de valencià (DOGV núm. 5.218, de 14 de març de 2006). En l'apartat quinze d'esta resolució s'indica que la presidenta de la Junta Qualificadora de Coneixements de Valencià farà pública la llista d'aspirants amb la qualificació provisional d'apte o de no apte. Una vegada avaluades les proves corresponents als certificats de grau elemental i mitjà de coneixements de valencià de les proves extraordinàries, resolc:  
Primer  
Fer pública la llista d'aspirants, amb la qualificació provisional d'apte o de no apte, de les proves realitzades a Brussel·les per a l'obtenció dels certificats següents:  
Certificat de grau elemental de coneixements de valencià.  
Certificat de grau mitjà de coneixements de valencià.  
Les llistes es troben exposades en els taulers d'anuncis la Fundació Comunitat Valenciana . Regió Europea a Brussel·les.  
Segon  
Inscriure en el registre de la Junta Qualificadora de Coneixements de Valencià els certificats dels aspirants que resulten definitivament aptes en la data d'esta resolució, que serà també la d'expedició del corresponent certificat.  
Tercer  
Contra la decisió de la comissió examinadora es podrà interposar reclamació davant de la presidenta de la Junta Qualificadora de Coneixements de Valencià en el termini de quinze dies hàbils, comptadors des de l'endemà de la publicació de la present resolució en el Diari Oficial de la Generalitat.  
València, 17 de juliol de 2006.. La presidenta de la Junta Qualificadora de Coneixements de Valencià: Concepció Gómez Ocaña.